Μιχαήλ Γαληνός

Ο Μιχαήλ-Μίμης Γαληνός (1911 – 4 Απριλίου 1984) ήταν Έλληνας κτηματίας και πολιτικός, που διετέλεσε βουλευτής και υπουργός.

 Βιογραφία 
Γεννήθηκε το 1911 στη Μυτιλήνη και ήταν γιος του Αλκιβιάδη Γαληνού. Ήταν Ιερολοχίτης κατά τον Δεύτερο Παγκόσμιο Πόλεμο.

Εξελέγη για πρώτη φορά βουλευτής Λέσβου με την ΕΠΕΚ το 1950, και το 1951, με το Δημοκρατικόν Κόμμα Εργαζομένου Λαού (ΔΚΕΛ) το 1956 (Δημοκρατική Ένωσις), ως ανεξάρτητος υποστηριζόμενος από τη ΕΔΑ το 1958 και με την Ένωση Κέντρου το 1961, το 1963 και το 1964. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 114, αρ. 165).

Έγινε ένας από τους βουλευτές που αποχώρησαν από την Ένωση Κέντρου το 1965.Γ. Θ. Παπαπαναγιώτου, Η αποστασία του 1965, Δημοκράτης, ηλεκτρονική έκδοση, 11-7-2008, ανάκτηση 11-2-2016. Στην κυβέρνηση Τσιριμώκου ήταν υπουργός Εργασίας και προσωρινά Υγιεινής από τις 20 Αυγούστου 1965 έως τις 17 Σεπτεμβρίου 1965.. Στην κυβέρνηση Στέφανου Στεφανόπουλου ανέλαβε υπουργός Κοινωνικής Πρόνοιας στις 5 Οκτωβρίου 1965 και παρέμεινε υπουργός έως την παραίτησή του, στις 14 Απριλίου 1966, για να αναλάβει ξανά το ίδιο χαρτοφυλάκιο από τις 11 Μαΐου 1966 έως τις 22 Δεκεμβρίου του ίδιου έτους.

Πολύ αργότερα, το 1977, πολιτεύτηκε με το Κόμμα Νεοφιλελευθέρων, χωρίς να καταφέρει να εκλεγεί βουλευτής.Λάζαρος Λασκαρίδης, Η 13η ΚΑΙ Η 14η ΙΟΥΛΙΟΥ ΤΟΥ ΘΕΡΜΟΥ ΘΕΡΟΥΣ ΤΟΥ 1965 , 17-7-2011, ανάκτηση 11-2-2016.

Πέθανε σε ηλικία 73 ετών το 1984 και κηδεύτηκε στις 5 Απριλίου από τον ιερό ναό Χρυσομαλούσας στη Μυτιλήνη.Τα Νέα, Κοινωνικά, 5-4-1984, σελ. 14. Ήταν παντρεμένος με την Ελένη ΣάλταΕλληνικόν who's who, Εκδοτικός Οργανισμός Ελληνικών who's who 1965, σελ. 89  και είχαν δύο γιους, από τους οποίους ο Σπύρος Γαληνός εξελέγη βουλευτής με τη Νέα Δημοκρατία το 2009.

 Παραπομπές 

Κατηγορία:Βουλευτές Λέσβου
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το Δημοκρατικό Κόμμα Εργαζόμενου Λαού
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες υπουργοί Εργασίας
Κατηγορία:Έλληνες υπουργοί Κοινωνικής Πρόνοιας
Κατηγορία:Έλληνες υπουργοί Υγιεινής
Κατηγορία:Δήμαρχοι Μυτιλήνης